**R O M Â N I A PROIECT JUDEŢUL MUREŞ (nu produce efecte juridice)**

**CONSILIUL LOCAL MUNICIPAL TÎRGU MUREŞ**

**VARIANTA II**

**H O T Ă R Â R E A nr. \_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_ 2019**

**privind aprobarea unor reglementări locale de urbanism referitoare la dimensionarea locurilor de parcare a autoturismelor și abrogarea Hotărârii Consiliului Local a Municipiului Târgu Mureș nr. 206 din 4 iulie 2019**

***Consiliul local municipal Tîrgu Mureş, întrunit în şedinţă ordinară de lucru,***

Văzând Referatul de aprobare a Proiectului de hotărâre pentrumodificarea și completarea Hotărârii Consiliului Local a Municipiului Târgu Mureș nr. 206 din 4 iulie 2019 şi raportul de specialitate nr. 5863/22.08.2019 al Direcţiei Arhitect Şef,

Ţinând cont de Hotărârea Guvernului României nr. 525 (r1) din 27/06/1996 pentru aprobarea Regulamentului general de urbanism, *Republicat în Monitorul Oficial, Partea I nr. 856 din 27/11/2002,* Anexa nr. 5 la regulamentul general de urbanism – PARCAJE şi „Planul Urbanistic General al Municipiului Târgu Mureş” cu regulamentul local de urbanism aferent,în vigoare la data prezentei,

În urma amendamentelor şi discuţiilor avute în cadrul Comisiilor de specialitate ale Consiliului Local al Municipiului Târgu Mureş,

În temeiul prevederilor art. 129 alin.(1) și alin.(2) lit.b), art. 139 alin.(1) și alin.(3) lit e) din Ordonanța de Urgență a Guvernului nr.57 din 03.07.2019 cu privire la Codul administrativ și ale art. 3 alin.1 din Legea nr. 554/2004, Legea contenciosului administrativ

**H o t ă r ă ş t e :**

**Art.1.** Pentru locuințele nou construite, se vor prevedea prin reglementările din documentațiile de urbanism viitoare, pentru fiecare unitate de locuit minim un loc de parcare/garare, asigurate și amenajate pe terenul aferent imobilului proprietate privată sau conform Regulamentului local de urbanism aferent PUG - mun.Târgu Mureș în vigoare, pe terenul pentru care deține un drept real pe o rază de maxim 250m. Excepție fac modificările construcțiilor existente situate în zonele construite protejate și construcții amplasate în zone de protecție a monumentelor, sau care figurează în Lista Monumentelor Istorice, ori la construcţii cu valoare arhitecturală sau istorică deosebită, stabilite prin P.U.G – ul în vigoare, unde se vor respecta prevederile acestuia. În mod explicit se va institui în documentaţiile de urbanism sus-menţionate interdicţia de a schimba destinaţia locurilor de parcare/garare stabilite pe întreaga durată de existenţă a imobilelor, interdicţie care se va nota în cartea funciară în condiţiile legii şi care va putea fi ridicată/modificată doar în cazul reamplasării acestora pe un alt amplasament care respectă prevederile prezentei hotărâri.

**Art.2.** Față de numărul minim de locuri de parcare stabilite prin art. 1 din prezenta hotărâre, se vor prevedea obligatoriu în cazul condominiilor de peste P+2 nivele și minim 6 unități locative, rastele pentru biciclete câte un loc pentru fiecare unitate locativă, iar în cazul ansamblurilor rezidențiale noi, cu peste 20 de unități locative și o stație de încărcare autovehicule electrice.

**Art. 3.** În cazul locuințelor existente, orice modificare care afectează indicatorii urbanistici P.O.T. și C.U.T., cu excepția lucrărilor de construire necesare asigurării confortului locuirii, conform Legii nr. 114/1996\*\*\*republicată, legea locuinței, este posibilă doar dacăsunt respectate reglementările prezentei hotărâri privind numărul minim de locuri de parcare.

**Art.4.** Pentru construcții cu alte funcțiuni decât locuințe, se vor lua în calcul normele de dimensionare a parcărilor aferente respectivelor funcțiuni, prin cumularea numărului locurilor de parcare aferente fiecărei funcțiuni în parte, asigurate și amenajate pe terenul aferent imobilului proprietate privată. Excepție fac modificările construcțiilor existente situate în zonele construite protejate și construcții amplasate în zone de protecție a monumentelor, sau care figurează în Lista Monumentelor Istorice, ori la construcţii cu valoare arhitecturală sau istorică deosebită, stabilite prin P.U.G – ul în vigoare, unde se vor respecta prevederile acestuia.

**Art.5.** Se abrogă Hotărârea Consiliului Local a Municipiului Târgu Mureș nr. 206 din 4 iulie 2019 privind aprobarea unor reglementări locale de urbanism referitoare la dimensionarea locurilor de parcare a autoturismelor.

**Art. 6**. Prezenta hotărâre se aplică începând cu data adoptării acesteia, exceptând autorizaţiile de construire ce vor fi emise în baza documentaţiilor de urbanism PUD/PUZ deja aprobate sau în baza certificatelor de urbanism emise anterior acestei date.

**Art.6.** Cu ducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Arhitect Şef.

**Art.7.** În conformitate cu prevederile art. 252 alin. (1) lit.c, art. 255 din Ordonanța de Urgență a Guvernului nr. 57 din 03.07.2019 cu privire la Codul administrativ și ale art.3 alin. 1 din Legea nr. 554/2004, legea contenciosului administrativ, prezenta hotărâre se înaintează Prefectului Judeţului Mureş, pentru exercitarea controlului de legalitate.

**Viza de legalitate**

**Secretarul Municipiului Tîrgu Mureş**

**Buculei Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 139-140 din Ordonanța de Urgență a Guvernului nr.57 din 03.07.2019 cu privire la Codul administrativ.**